இந்திய கடல்சார் பல்கலைக்கழகம் (Indian Mari Time University - IMU) மத்திய அரசின் கப்பல்துறை அமைச்சகத்தின்கீழ், சென்னையைத் தலைமையகமாகக்கொண்டு இயங்குகிறது. இப்பல்கலைக்கழகம் கடல்சார் படிப்புகளில் ஆர்வமுள்ள மாணவர்களுக்குக் கடல்சார் அறிவியல், சுற்றுச்சூழல் படிப்புகள், கடல்சார் வரலாறு, கடல் சார்பான சட்டங்கள், கடல் பாதுகாப்பு, கடலில் காணாமல்போன கப்பல்களையும், மனிதர்களையும் தேடிக் கண்டுபிடித்தல், வணிகப் பொருட்களைக் கப்பல்களில் எடுத்துச் செல்லுதல், அப்படி எடுத்துச்செல்லும்போது ஏற்படும் விபத்துகள் போன்றவை தொடர்பான துறைகளில் ஆய்வுகள் செய்தல் போன்றவற்றைக் கற்பிக்கும் பணிகளை மேற்கொண்டுள்ளது.